**Väikehanke " Tarbijakaitse ja Tehnilise Järelevalve Ameti töötajate digioskuste kaardistamine" pakkumuse kutse**

Tarbijakaitse ja Tehnilise Järelevalve Amet (edaspidi nimetatud kui Hankija/TTJA) palub esitada pakkumus vastavalt kutses sisalduvatele tingimustele.

1. **Pakkumuse vormistamine ja esitamine**
   1. Pakkumuses peab olema esitatud TTJA töötajate digioskuste kaardistamise lahendus vastavalt punktis 2 sätestatud tehnilisele kirjeldusele.
   2. Pakkumuse maksumus tuleb esitada ilma käibemaksuta.
   3. Hankija aktsepteerib elektrooniliselt esitatavate pakkumuse dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.
   4. Eelkirjeldatud nõuetele mittevastavaid, sh hilinenult esitatud pakkumusi arvesse ei võeta.
   5. Pakkuja kannab kõik pakkumuse ettevalmistamisega ning esitamisega seotud kulud.
   6. Hankija koostab pakkumuste hindamise kohta protokolli.
   7. Hankija ei rakenda hankelepingu sõlmimisel ooteaega.
2. **Tehniline kirjeldus**

Palume Teil esitada oma pakkumus TTJA töötajate digioskuste kaardistamiseks testi vormis.

Test peaks sisaldama nii töötajate enesehinnangu küsimusi kui ka kontrollküsimusi ehk et tekiks võrdlus töötaja hinnangust võrrelduna tegeliku tulemusena.

Näide: *Hinda oma Exceli oskuse taset skaalal 1-10 ning hiljem tuleb selle kohta kontrollküsimus.*

Testi küsimustik peab baseeruma DigComp 2.2 raamistikul ( DigComp 2.2: The Digital Competence Framework for Citizens, <https://publications.jrc.ec.europa.eu/repository/handle/JRC128415> )

ning hõlmama minimaalselt järgmisi valdkondi:

**Info ja andmete töötlemine**: Oskus otsida, analüüsida ja esitada teavet.

* Info otsing, (s.h. AI agentide kasutamine)
* Allika usaldusväärsuse hinnang
* Andmebaasid, andmetüübid, andmetöötluse tööriistad (Excel, Tableau jm)
* Õige valemi (Excel) valik lähtuvalt ülesandest
* Info töötlemise vormid (kokkuvõte., liigitus, visualiseerimine)
* Seosed esitatud info/andmete vahel, järelduste tegemine ja probleemide lahendamine

**Suhtlus ja koostöö**: Oskus kasutada digitaalseid tööriistu suhtlemiseks ja koostööks teistega.

* Suhtluskanali valik vastavalt vajadusele
* Sõnumite koostamine
* Digitaalse suhtluse etikett
* Grupitöö ja virtuaalsete koosolekute tööriistad (Teams, Google Meet, Zoom)
* Failide jagamine (isiklik ketas / võrguketas / viide / manus jms)

**Digitaalse sisu loomine**: Oskus luua digitaalset sisu, nagu tekstid, pildid, videod, esitlused.

* Teksti- pildi- ja videotöötluse kasutamine
* Redigeerimine ja vormindamine
* Sobiva formaadi valimine vastavalt sisule; failivormingute põhialused
* Autoriõiguse põhimõisted
* Dokumendi- ja teabeloome keskkondade kasutamine (OneDrive, Sharepoint, Confluence jms)
* Sisustrateegia planeerimine
* AI tööriistade kasutamine sisuloomes (s.h. erinevate tööriistade tundmine; promptide kirjutamine, pildiloome, AI poolt genereeritud sisu tuvastamine)

**Küberturvalisus**: Teadmised küberturvalisuse põhimõtetest ja andmekaitsest.

* Oskad tuvastada ja määratleda küberohtusid (phishing, pahavara jm)
* Seadmete ja tarkvara kaitse, viirusetõrje, paroolihaldus
* Privaatsuskaitse (isiklike andmete jagamine) sotsiaalmeedias ja veebisaitidel
* Turvaline käitumine (kahtlased lingid/veebisaidid, avalik WiFi)
* Intsidentidele reageerimine – mida teha kui oled sattunud ohvriks

**Probleemide lahendamine**: Oskus kasutada digitaalseid tööriistu probleemide lahendamiseks.

* Probleemi tuvastamine (nt. arvuti töötab aeglaselt)
* Probleemi analüüs (andmete põhjal põhjus-tagajärg seosed)
* Lahenduste leidmine (arvuti diagnostika, andmete analüüs, otsimootorite kasutamine lahenduste leidmiseks)
* Hinnata lahenduste efektiivsust

Lisateema (valikuline): **Füüsilised seadmed ja ühendused**: Oskus kasutada erinevaid seadmete omavahelisi ühendusi, arusaamine sellest, mis signaal millist ühendust kasutab

* Füüsiliste ühenduste tüübid
* Ülekantavate signaalide (audio, video, toide) tüübid
* Üleminekute/adapterite kasutamine
* Ühendusprobleemide diagnostika ja lahendamine

1. **Hankelepingu tingimused ja tehnilised nõuded**
   1. Test võib koosneda erinevatest lühematest testidest või ühest suurest koond-testist.
   2. Testi täitmiseks peab olema vastaja sisse loginud, vastaja võib igal hetkel katkestada testi täitmise ning (koondtesti puhul) salvestada hetkeseisu.
   3. Testi(de) küsimustik(ud) ning vastuste hindamise vahendid peavad olema realiseeritud tsentraalselt hallatavas ja turvalises keskkonnas.
   4. Soovituslik on kasutada testimiskeskkonnaks Microsoft’i (Office) pilvepõhist lahendust.
   5. Testi läbimise optimaalne aeg peab olema vahemikus 30-45 minutit.
   6. Testi küsimused peavad olema valikvastustega, mitte vabatekstiliste vastustega.
   7. Individuaalsed testid peaksid olema randomiseeritud.

Lahendust võib pakkuda paketina, mille TTJA saab oma keskkonda üles laadida.

Eeltoodu alusel palume teilt pakkumist, mis sisaldaks metoodikat, küsimuste ettevalmistamist sh küsimustiku näidist ning ettevalmistatud aruannete vormi tulemuste kohta ehk tervikteenust:

* küsimustiku koostamine dokumendina;
* küsimustiku koostamine küsitluse läbiviimise keskkonnas (veebilahendus);
* tulemuste kokkuvõte ja analüüs vastavalt hankes nõutud metoodikale;
* analüüsi presenteerimine Hankijale.

Hanke tulemusel valminud töö peab Hankijale olema üle antud hiljemalt 31.03.2025.

Iga komponent peaks pakkumuses olema eraldi hinnastatud, et Hankija saaks valida, millises mahus teenust ostab.

1. **Pakkumuste hindamine ja pakkumuse edukaks tunnistamine**

4.1. Lähtuvalt pakkumuse kutsest on hindamise kriteeriumideks pakkumuse maksumus (osakaal 40%) ja pakutud lahendus (osakaal 60%).

* 1. Madalaima maksumusega pakkumusele omistatakse maksimaalsed 40 väärtuspunkti. Teistele pakkumustele omistatakse väärtuspunktid vastavalt valemile:

"40" - ("pakkumuse väärtus" - madalaim väärtus") / "suurim väärtus" \* "40"

Pakutud lahenduse kvaliteeti hindavad Hankija hankekomisjoni liikmed ühiselt, omistades pakkumusele maksimaalselt 60 punkti.

* 1. Osakaalu 2 hindavad Hankija hankekomisjoni liikmed eraldi. Hindamiskomisjoni liikmete poolt omistatud väärtuspunktidest arvutatakse aritmeetiline keskmine. Hindamiskomisjon omistab pakkuja poolt pakkumuses esitatud osakaalule 2 punkte alljärgnevalt:

|  |  |
| --- | --- |
| **Väärtuspunktide arv** | **Põhjendus punktide andmiseks** |
| 0 | Lahendus ei vasta üldse nõutule või ei ole esitatud. |
| 20 | Lahendus on kohati läbimõtlemata/sisaldab mõningaid vastuolusid/ebakõlasid, kuid on põhiosas aktsepteeritav. |
| 40 | Lahendus on piisavalt hästi läbi mõeldud, komisjoni hinnangul teostatav. |
| 60 | Lahendus on väga hästi läbi mõeldud, täiel määral teostatav, pakub asutuse jaoks uudseid lahendusi ja ületab hankija ootusi (sh võrreldes teiste pakkujate ideelahendustega), andes hankijale ilmse kvalitatiivse lisaväärtuse. Lahendus on taaskasutatav ja küsimuste pank on täiendatav/muudetav Hankija poolt |

* 1. Punktides 4.2-4.3 saavutatud punktisummad summeeritakse ja hankija tunnistab edukaks eeltoodud kriteeriumide alusel enim väärtuspunkte kokku kogunud pakkumuse. Hindamistäpsus on kaks kohta pärast koma.
  2. Juhul, kui kaks või enam pakkumust on võrdsete punktisummadega, selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise korrast, ajast ja kohast teavitab hankija pakkujaid e-maili teel pakkuja poolt esitatud kontaktandmetel.

**Pakkumuse esitamisega kinnitab pakkuja, et ta:**

* nõustub kõikide pakkumuse kutses esitatud tingimustega, sh hankelepingu projektis sätestatud lepingu tingimustega;
* pakkumus on jõus vähemalt 60 päeva pakkumuste esitamise tähtpäevast arvates.

Hankija kontaktisik, kes jagab selgitusi hankega seotud küsimustes, on digipöörde projektijuht Vahur Viigimäe. Hankijal ei ole kohustust vastata hankega seotud küsimustele, mis on esitatud hiljem kui 2 tööpäeva enne pakkumuste esitamise tähtaja saabumist.

**Pakkumuse palume esitada hiljemalt 18.11.2024 e-posti aadressile** [**vahur.viigimae@ttja.ee**](mailto:vahur.viigimae@ttja.ee)**.**

TTJA jätab endale õiguse lükata tagasi kõik esitatud pakkumused sõltumata põhjus(t)est.